अद्यत्वे बहवः संस्कृतपठने उत्सुकाः सन्ति । संस्कृतभारत्याः प्रवेशः, परिचयः, शिक्षा, कोविदः इत्यादीनां पाठ्यक्रमाणाम् अध्ययनमपि कुर्वन्ति । परन्तु एतेषां पाठ्यक्रमाणां समाप्तेः अनन्तरम् अग्रे किं पठनीयमिति प्रश्नः तेषां मनसि उत्पद्यते । संस्कृतवाङ्मयपरिचयं च प्राप्तुमिच्छन्ति । अतः ये तु निरन्तरं किमपि पठितुम् इच्छन्ति, तान् मनसि निधाय इतिहासप्रवेशः इत्याख्यः पाठ्यक्रमोऽयं निर्मितो विद्यते । अस्मिन् पाठ्यक्रमे रामायणस्य महाभारतस्य च मूलग्रन्थमाश्रित्य परिचयात्मकं पाठनं भविष्यति ।
निर्दिष्टविषयकेन्द्रितम् अध्यापनम् अत्र प्राधान्येन प्रवर्तते। दृश्यश्रव्यमाध्यमानाम् उपयोगोऽपि यथाप्रसङ्गं क्रियते। छात्राणां हिताय कदाचित् विशिष्टोपन्यासाः अपि समायोज्यन्ते ।
